paragraph_text: Žetva je drugi album bosanskohercegovačkog kantautora Davora Matoševića. Radi se o LP ploči s 9 autorskih kompozicija. Omot albuma djelo je francuske umjetnice s velškom adresom, Valeriane LeBlond. Pozadinske vokalne dionice otpjevala je Nela Atlić (1. i 4. skladba), a Elvis Garagić potpisuje mastering albuma, dok Davor Matošević potpisuje miks i produkciju cijelog albuma. Instrumentalne dionice, svirane uživo ili isprogramirane, djelo su Davora Matoševića.